open-index/open-wikipedia-markdown huggingface dataset:
Il Volo (συγκρότημα)

Οι **Il Volo** (ελλ. η πτήση, το πέταγμα) είναι ιταλικό συγκρότημα, αποτελούμενο από τρεις άντρες τραγουδιστές: τους τενόρους Πιέρο Μπαρόνε, Ινιάτσιο Μποσκέτο και τον βαρύτονο Τζανλούκα Τζινόμπλε. Έχοντας κερδίσει τον ιταλικό εθνικό τελικό, το ιστορικό Φέστιβαλ του Σαν Ρέμο, εκπροσώπησαν την Ιταλία στον Διαγωνισμό Τραγουδιού Eurovision 2015 που πραγματοποιήθηκε στη Βιέννη της Αυστρίας, με το τραγούδι "Grande amore". Εκεί κατέλαβαν την 3η θέση με 292 βαθμούς. Η Ελλάδα, η Κύπρος καθώς επίσης και πολλά άλλα κράτη έδωσαν στο ιταλικό τραγούδι τους 12 βαθμούς τους. Μάλιστα, από πολλούς ειδικούς και μη, θεωρούταν ίσως το πιο δίκαιο τραγούδι για τη νίκη, είτε λόγω ποιότητας, είτε του ταλέντου των νεαρών ερμηνευτών, δεδομένου παράλληλα, ότι το τραγούδι βγήκε πρώτο στο κοινό. Εμφανίστηκαν στο προσκήνιο το 2009, σε ένα τηλεοπτικό show τραγουδιού στην Ιταλία, και το 2010 έβγαλαν πλατινένιο δίσκο. Έπειτα ακολούθησαν διάφορες περιοδείες στην Αμερική, την υπόλοιπη Ευρώπη και σε άλλες ηπείρους ενώ, κυκλοφόρησαν νέα τραγούδια όπως το *We Are Love* (2012), *Más allá* (2014), *Constantemente Mía* (2013). Τον Ιούνιο του 2021 πραγματοποίησαν μια συναυλία στην Αρένα της Βερόνα προς τιμήν του Ιταλού συνθέτη Ένιο Μορικόνε. Τον Νοέμβριο του 2021, κυκλοφόρησαν ένα άλμπουμ αφιερωμένο στον Maestro Morricone με τίτλο *Il Volo Sings Morricone*.

## Μέλη
left|thumb|300px|Οι Il Volo στην Eurovision 2015. Από αριστερά προς τα δεξιά: Τζανλούκα Τζινόμπλε, Ινιάτσιο Μποσκέτο και Πιέρο Μπαρόνε
; Τζανλούκα Τζινόμπλε
Ο Τζανλούκα Τζινόμπλε (ιταλικά: *Gianluca Ginoble)*, γεννήθηκε στο Άτρι, του Αμπρούτσο στην Ιταλία, στις 11 Φεβρουαρίου 1995. Είναι μέλος του συγκροτήματος από το 2010. Το 2009 κέρδισε τον ιταλικό τηλεοπτικό διαγωνισμό τραγουδιού *Ti lascio canzone* (Σας αφήνω ένα τραγούδι).

;Ινιάτσιο Μποσκέτο
Ο Ινιάτσιο Μποσκέτο (γενν. 4 Οκτωβρίου 1994· ιταλικα: *Ignazio Boschetto*) γεννήθηκε στην Μπολόνια της Εμίλια-Ρομάνια στην Ιταλία και είναι μέλος του συγκροτήματος από το 2010. Όπως λένε και οι τρεις τραγουδιστές, ο Ινιάτσιο είναι το χιουμοριστικό κομμάτι των Il volo αφού είναι αυτός που κάνει τα πιο πολλά αστεία και διασκεδάζει το κοινό στις συναυλίες λέγοντας αστεία και παριστάνοντας το Δον Κορλεόνε εκμεταλλευόμενος την καταγωγή του.

;Πιέρο Μπαρόνε
Ο Πιέρο Μπαρόνε (ιταλικά: *Piero Barone*) γεννήθηκε στο Αγκριτζέντο της Σικελίας στην Ιταλία στις 24 Ιουνίου 1993. Είναι μέλος του συγκροτήματος από το 2010. Είναι ο πιο εκκεντρικός από τους τρεις και χαρακτηριστικό στοιχείο της εμφάνισής του είναι τα κόκκινα γυαλιά που φοράει.

## Παραπομπές
 

## Εξωτερικοί σύνδεσμοι
* 

Κατηγορία:Συμμετέχοντες στο διαγωνισμό τραγουδιού Eurovision με την Ιταλία
Κατηγορία:Ιταλοί τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2015
Κατηγορία:Ιταλικά μουσικά συγκροτήματα
Παγκύπριο Πρωτάθλημα Στίβου 1896

Το **Παγκύπριο Πρωτάθλημα Στίβου 1896** ή **Α' Παγκύπριοι Αγώνες Στίβου** ή **Κυπριακό Πρωτάθλημα Στίβου 1896** ήταν η 1η διοργάνωση, του Παγκύπριου Πρωταθλήματος Στίβου, που διοργανώθηκε υπό την εποπτεία των συλλόγων Γ. Σ. «Τα Ολύμπια», Γ. Σ. «Τα Παγκύπρια» Λευκωσίας, Γ. Σ. «Ο Κόροιβος» Πάφου και Γ.Σ. «Ο Ζήνων» Λάρνακας. Η διοργάνωση πραγματοποιήθηκε στην χωράφα του Χρυσοστομίδη, στη Λεμεσό μεταξύ 8–9 Φεβρουαρίου του 1896. Πρωταθλήτρια ομάδα αναδείχθηκε ο Γ. Σ. «Τα Ολύμπια».

Στο πρώτο Παγκύπριο πρωτάθλημα στίβου διεξήχθησαν 9 αγωνίσματα στίβου και 2 γυμναστικής, και οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα Ρεκόρ πρωταθλήματος.

## Ιστορικό
Οι Α' Παγκύπριοι Αγώνες Στίβου διοργανώθηκαν το 1896 από τον Γ. Σ. «Τα Ολύμπια», που ιδρύθηκε το 1892 και τον Γ. Σ. «Τα Παγκύπρια» Λευκωσίας που ιδρύθηκε το 1894. Οι δύο σύλλογοι αυτοί ιδρύθηκαν για να οργανώσουν την διεξαγωγή των αγώνων στίβου στην Κύπρο, ύστερα από απαγόρευση που είχαν από τους Άγγλους, στο να μην πραγματοποιούνται αθλητικές εκδηλώσεις τις βραδινές ώρες. Οι σύλλογοι αυτοί δημιούργησαν τους αγωνιστικούς χώρους στους οποίους έκαναν προετοιμασία οι αθλητές τους και μαζί με αθλητές της Πάφου και της Λάρνακας οι οποίοι ίδρυσαν τους συλλόγους Γ. Σ. «Ο Κόροιβος» Πάφου και Γ.Σ. «Ο Ζήνων» Λάρνακας, το 1896 οργάνωσαν τους πρώτους Παγκύπριους αγώνες.

Οι αγώνες διεξήχθησαν επί δημαρχίας του Δημοσθένη Χατζηπαύλου, σε δύο ημέρες, στις 8 και 9 Φεβρουαρίου του 1896, στην χωράφα του Χρυσοστομίδη, όπου αργότερα δημιουργήθηκε ο Δημόσιος Κήπος Λεμεσού και αποτελούνταν από 9 αγωνίσματα στίβου και 2 γυμναστικής. Συμμετείχαν δύο σύλλογοι και πρωταθλήτρια ομάδα αναδείχθηκε ο Γ. Σ. «Τα Ολύμπια» ανάλογα με τις νίκες του. Από τους αγώνες αυτούς επιλέχθηκαν οι αθλητές Αναστάσιος Ανδρέου, της Ολύμπιας Λεμεσού και Χαράλαμπος Νικολαΐδης, από τα Παγκύπρια Λευκωσίας για να ενισχύσουν την Ολυμπιακή ομάδα της Ελλάδας στους πρώτους Ολυμπιακούς αγώνες της Αθήνας το 1896.

Την ίδια χρονία, οι αθλητές αυτοί επίσης αντιπροσώπευσαν την Κύπρο στους Α' Πανελλήνιους αγώνες που έλαβαν τόπο μεταξύ 9–10 Μαρτίου στο Παναθηναϊκό Στάδιο της Αθήνας. Επίσης, στην υπόλοιπη Ευρώπη διοργανώθηκαν για πρώτη φορά τα εθνικά πρωταθλήματα της Νορβηγίας, της Ουγγαρίας και της Σουηδίας.

## Στίβος
### Αποτελέσματα
1896 | 1898 | 1899 

### Πίνακας μεταλλίων

## Γυμναστική
### Αποτελέσματα

## Παραπομπές


Κατηγορία:Παγκύπρια Πρωταθλήματα Στίβου
Κατηγορία:Στίβος το 1896
Κατηγορία:Λεμεσός
Iced Earth (άλμπουμ)

**Iced Earth** είναι ο τίτλος του πρώτου άλμπουμ του αμερικανικού heavy metal συγκροτήματος Iced Earth, το οποίο κυκλοφόρησε το Νοέμβριο του 1990 στην Ευρώπη και τρεις μήνες αργότερα στις Ηνωμένες Πολιτείες με διαφορετικό εξώφυλλο, μέσω της δισκογραφικής εταιρείας "Century Media".

Αυτός ήταν ο μοναδικός δίσκος του συγκροτήματος με τον τραγουδιστή Τζιν Άνταμ και το ντράμερ Μάικ ΜακΓκιλ στη σύνθεση του. Μετά την κυκλοφορία του, οι Iced Earth περιόδευσαν στην Ευρώπη μαζί με τους Blind Guardian. Ο Άνταμ αποχώρησε αμέσως μετά, αφού αρνήθηκε να κάνει μαθήματα φωνητικών, δίνοντας την θέση του στον Τζον Γκρίλι.

## Τραγούδια
1. **Iced Earth** *(Schaffer)* - 5:22
2. **Written on the Walls** *(Adam, Shawver, Schaffer, Abell)* - 6:06
3. **Colors** *(Shawver, Schaffer)* - 4:50
4. **Curse the Sky** *(Shawver, Schaffer)* - 4:41
5. **Life and Death** *(Shawver, Schaffer)* - 6:07
6. **Solitude** *(Shawver, Schaffer)* - 1:44
7. **Funeral** *(Shawver, Schaffer)* - 6:15
8. **When the Night Falls** *(Schaffer)* - 8:44

## Μέλη των Iced Earth
Η σύνθεση του συγκροτήματος κατά την ηχογράφηση του "***Iced Earth***" είχε την εξής μορφή:

* **Τζιν Άνταμ** - *[[Φωνητική|φωνητικά]]*
* **[[Τζον Σέιφερ]]** - *[[κιθάρα]], [[Φωνητική|φωνητικά]]*
* **[[Ράνταλ Σόβερ]]** - *[[κιθάρα]]*
* **[[Ντέιβ Αμπέλ]]** - *[[μπάσο]]*
* **Μάικ ΜακΓκιλ** - *[[τύμπανα]]*

## Παραπομπές


## Πηγές
* Iced Earth - Iced Earth | Songs, Reviews, Credits, Awards | AllMusic
* Iced Earth | The Official Iced Earth Website 
* Iced Earth - Iced Earth - Encyclopaedia Metallum: The Metal Archives

Κατηγορία:Δισκογραφία των Iced Earth
Κατηγορία:Άλμπουμ του 1990
Ροδιά Αχαΐας

Με το όνομα **Ροδιά** υπάρχουν δύο οικισμοί στην Αχαΐα:

* η Ροδιά Διακοπτού Αχαΐας, γνωστότερη απλά ως Ροδιά.
* η Ροδιά Φαρρών Αχαΐας, αρκετά γνωστή με την παλαιότερή της ονομασία Μπούγα.

## Δείτε επίσης
* Ροδιά

Κατηγορία:Αποσαφηνίσεις ελληνικών τοπωνυμίων
Γουίλιαμ Ουάρτον

Ο **Γουίλιαμ Τζέιμς Λλόιντ Ουάρτον** (*αγγλικά*: *William James Lloyd Wharton, *Λονδίνο* *1843 – Νότιος Αφρική 1905) ήταν Βρετανός ναύαρχος και υδρογράφος του βρετανικού πολεμικού ναυτικού, που είχε τιμηθεί με τον τίτλο του ιππότη.

## Βιογραφικό
Γεννήθηκε στο Λονδίνο, και ο πατέρας του Ρόμπερτ ήταν δικαστής στην κομητεία του Γιόρκ. Έλαβε τη μόρφωση του στη ακαδημία του Μπάρνεϊ και στη Βασιλική Ναυτική Ακαδημία,και κατόπιν έγινε μέλος του βρετανικού Βασιλικού Ναυτικού το 1857, αποκτώντας τον βαθμό του σημαιοφόρου το 1863. Προήχθηκε σε ανθυποπλοίαρχο το 1872, και ως κυβερνήτης του πολεμικού πλοίου *HMS Shearwater* διεξήγαγε εκτεταμένη υδρογράφηση στην Προποντίδα και το Βόσπορο. 

Ως κυβερνήτης του *HMS Fawn* χαρτογράφησε τις ακτές της ανατολικής Αφρικής, και ως κυβερνήτης του *HMS Sylvia* έκανε εκτενείς καταγραφές γεωγραφικού μήκους. Προήχθει σε υποπλοίαρχο το 1880, και το 1884 ανέλαβε το επίσημο πόστο του υδρογράφου του Βασιλικού Ναυτικού, στο οποίο και παρέμεινε για τα επόμενη 20 έτη, λαμβάνοντας τον βαθμό του αντιναύαρχου το 1895.

Πέθανε στη Νότια Αφρική από τυφοειδή πυρετό στην ηλικία των 62 ετών. 

## Διακρίσεις
* Ιππότης Διοικητής της τάξης του Μπάθ
* Μέλος της Βασιλικής Εταιρείας, 1886
* Μέλος της Βασιλικής Γεωγραφικής Εταιρείας
* Μέλος της Βασιλικής Αστρονομικής Εταιρείας

Επίσης το όρος Ουάρτον στην Ανταρκτική, και η λεκάνη Ουάρτον στον Ινδικό Ωκεανό είναι ονομασμένα προς τιμή του. 

## Συγγραφικό έργο
**[http://www.archive.org/stream/shorthistoryofhm00wharrich#page/n5/mode/2up A Short History of H.M.S. Victory, Gathered from Various Sources]*, Griffen & Co, Portsmouth. (1872)
**[http://www.archive.org/stream/hydrographicals00whargoog Hydrographical Surveying. A Description of the Means and Methods Employed in Constructing Marine Charts]*, John Murray, London. (1882)
**[http://www.archive.org/stream/cu31924029834946#page/n7/mode/2up Captain Cook's Journal during the First Voyage round the World]* Elliot Stock, London. (1893)
**[http://www.archive.org/stream/eruptionkrakato00whipgoog#page/n12/mode/2up The Eruption of Krakatoa, and Subsequent Phenomena]*, Trübner & Co, London (1888)

## Παραπομπές


## Εξωτερικοί σύνδεσμοι
* Συλλογή έργων του στο Internet Archive

Κατηγορία:Βρετανοί χαρτογράφοι
Δεινόστρατος

Ο **Δεινόστρατος** (~390-320 π.Χ) ήταν Έλληνας μαθηματικός της κλασικής αρχαιότητας, συνεργάτης του Πλάτωνα και επιφανές μέλος της Ακαδημίας.

## Βιογραφικά στοιχεία
Ο Δεινόστρατος γεννήθηκε περίπου το 390 π.Χ. στην Προκόννησο της Προποντίδας και ήταν αδελφός του Μέναιχμου. Μαζί με τον αδελφό του εγκαταστάθηκε στην Αθήνα όπου έζησε όλη την υπόλοιπη ζωή του.
Αρχικά μαθήτευσε κοντά στον Εύδοξο τον Κνίδιο και αργότερα έγινε μέλος της Ακαδημίας του Πλάτωνα και συνεργάτης του Πλάτωνα, με τον οποίο συνδέθηκε φιλικά.

## Το μαθηματικό του έργο
Ο Δεινόστρατος μαζί με τον Θεαίτητο, τον Λεωδάμαντα τον Θάσιο, τον Εύδοξο, τον Μέναιχμο και τον Θεύδιο εργάστηκαν εντατικά εντός της Ακαδημίας και η συνεισφορά τους στη μαθηματική επιστήμη ήταν μεγάλη.

Στον Δεινόστρατο αποδίδεται από τον Πάππο μια λύση (~350 π.Χ) για τον τετραγωνισμό του κύκλου με τη βοήθεια μιας καμπύλης που ονομάζεται Τετραγωνίζουσα.

Επίσης ασχολήθηκε με την αστρονομία και τη μουσική.

## Εξωτερικοί σύνδεσμοι
http://users.sch.gr/thafounar/Genika/problemGeometry/SquaringTheCircle/Dinostratus/dinostratus.html

## Βιβλιογραφία
*Πάππος ο Αλεξανδρεύς, "Μαθηματική Συναγωγή", Εκδόσεις Αίθρα, Αθήνα 2003
*Σωτήρης Χ. Γκουντουβάς, "Γεωμετρικές Διαδρομές", Αθήνα 2015
*Thomas Heath, "Ιστορία των Ελληνικών Μαθηματικών", ΚΕΠΕΚ, Αθήνα 2001
*Β. L. Van der Waerden, "Η αφύπνιση της επιστήμης", ΠΕΚ, Ηράκλειο 2003

## Παραπομπές


Κατηγορία:Αρχαίοι Έλληνες μαθηματικοί
Κατηγορία:Αρχαίοι Έλληνες αστρονόμοι
Κατηγορία:Ακαδημεικοί φιλόσοφοι
Κατηγορία:Αρχαίοι Προκοννήσιοι
Κινεζικοί χαρακτήρες

Οι **κινεζικοί χαρακτήρες** είναι λογογράμματα που χρησιμοποιούνται στη γραφή των κινεζικών και μερικών άλλων ασιατικών γλωσσών. Στα πρότυπα κινεζικά καλούνται *hanzi* (απλοποιημένα κινεζικά: 汉字, παραδοσιακά κινέζικα: 漢字). Έχουν προσαρμοστεί για να χρησιμοποιούνται σε μια σειρά από άλλες γλώσσες, όπως τα ιαπωνικά, όπου είναι γνωστοί ως *kanji*, τα κορεατικά, όπου είναι γνωστοί ως *hanja*, και τα βιετναμέζικα σε ένα σύστημα που είναι γνωστό ως *chữ nôm*. Οι κινεζικοί χαρακτήρες αποτελούν το παλαιότερο συνεχώς χρησιμοποιημένο σύστημα γραφής στον κόσμο.

## Παραπομπές


## Εξωτερικοί σύνδεσμοι

* Λεξικό κινεζικού κειμένου

*
Προοδευτικό Σοσιαλιστικό Κόμμα

Το **Προοδευτικό Σοσιαλιστικό Κόμμα** (αραβικά الحزب التقدمي الإشتراكي) είναι πολιτικό κόμμα στον Λίβανο. Είναι ιδεολογικά κοσμικό και επίσημα μη σεχταριστικό. Το κόμμα ιδρύθηκε στις 5 Ιανουαρίου του 1949 και καταχωρήθηκε στις 17 Μαρτίου του ίδιου έτους, σύμφωνα με την κοινοποίηση N°789. Οι ιδρυτές του ήταν έξι άτομα, όλα από διαφορετικά υπόβαθρα. Το πιο σημαντικό από αυτά ήταν ο Καμάλ Τζουμπλάτ (πατέρας του Ουαλίντ Τζουμπλάτ). Οι υπόλοιποι ήταν οι Φαρίντ Τζουμπράν, Αλμπέρτ Αντίμπ, Αμπντάλα Αλαϋλί, Φουάντ Ριζκ, και Τζόρτζ Χαννά. Το Προοδευτικό Σοσιαλιστικό Κόμμα πραγματοποίησε στη Βηρυτό την πρώτη διάσκεψη των Σοσιαλιστικών Αραβικών Κομμάτων στον Λίβανο, τη Συρία, την Αίγυπτο και το Ιράκ το 1951. Από το 1951 έως το 1972, το κόμμα είχε μεταξύ τριών και έξι βουλευτών στο κοινοβούλιο.

## Παραπομπές


## Εξωτερικοί σύνδεσμοι
* 

Κατηγορία:Πολιτικά κόμματα του Λιβάνου
Σύγκρουση στον Λίβανο 1860

thumb|Ο Αμπντελκαντέρ Ελ Τζεζαϊρί σώζει τους Χριστιανούς κατά τη διάρκεια της σύγκρουσης του 1860. Έργο του Ζαν Μπαπτίστ Χουισμάνς.
Η **Σύγκρουση στον Λίβανο το 1860**, γνωστή και ως **Σφαγές του 1860** (αραβικά: مجازر 1860), ήταν το αποκορύφωμα μιας αγροτικής εξεγέρσεως, η οποία ξεκίνησε στα βόρεια του Όρους του Λιβάνου ως εξέγερση των Μαρωνιτών χωρικών εναντίον του δρούζικου ζυγού και κατέληξαν σε σφαγή στη Δαμασκό. Γρήγορα εξαπλώθηκε προς τα νότια της χώρας, όπου η εξέγερση άλλαξε χαρακτήρα, με τους Δρούζους να στρέφονται εναντίον των Μαρωνιτών Χριστιανών. Περίπου 20.000 Χριστιανοί θανατώθηκαν από τους Δρούζους, ενώ 380 χριστιανικά χωριά και 560 εκκλησίες καταστράφηκαν. Οι Δρούζοι και οι Μουσουλμάνοι υπέστησαν επίσης μεγάλες απώλειες.

## Παραπομπές


## Εξωτερικοί σύνδεσμοι
* 

Κατηγορία:Σφαγές στην Οθωμανική Αυτοκρατορία
Κατηγορία:Σφαγές στη Συρία
Παγκύπριο Πρωτάθλημα Στίβου 2012

Το **Παγκύπριο Πρωτάθλημα Στίβου 2012** η **Κυπριακό Πρωτάθλημα Στίβου 2012** ήταν η 94η διοργάνωση ανδρών και η 56η γυναικών, του Παγκύπριου Πρωταθλήματος Στίβου, που διοργανώθηκε υπό την εποπτεία της Κυπριακής Ομοσπονδίας Ερασιτεχνικού Αθλητισμού Στίβου. Η διοργάνωση πραγματοποιήθηκε στο  Τσίρειο Στάδιο, στη Λεμεσό μεταξύ 9–10 Ιουνίου του 2012.

Στο πρωτάθλημα διεξήχθησαν δεκαεννέα αγωνίσματα ανδρών και γυναικών και σημειώθηκαν ένα Εθνικό ρεκόρ, ένα Εθνικό ρεκόρ Εφήβων και πέντε Ρεκόρ πρωταθλήματος.

Πρωταθλήτρια ομάδα στους άνδρες και στις γυναίκες αναδείχθηκε ο Γ.Σ. «Τα Παγκύπρια» Λευκωσίας, με 162 βαθμούς και 186 βαθμούς αντίστοιχα.

## Αποτελέσματα
thumb|right|Ο Πρωταθλητής στο Άλμα εις ύψος, Κυριάκος Ιωάννου.
[thumb|right|Ο Πρωταθλητής στη Δισκοβολία, [Απόστολος Παρέλλης.]]
### Ανδρών

### Γυναικών
thumb|right|Η Πρωταθλήτρια στα 100 μέτρα, Ελένη Αρτυματά.

## Μετάλλια ανά σύλλογο

## Βαθμολογία

## Ρεκόρ

## Παραπομπές


Κατηγορία:Παγκύπρια Πρωταθλήματα Στίβου
Κατηγορία:Στίβος το 2012
Κατηγορία:Λεμεσός
Οδός Βουκουρεστίου

Η **Οδός Βουκουρεστίου** είναι κεντρικός δρόμος της Αθήνας, στο Κολωνάκι. Εκτείνεται από την οδό Σταδίου έως το λόφο του Λυκαβηττού, τέμνοντας κάθετα τις οδούς Πανεπιστημίου, Ακαδημίας και Σόλωνος. Θεωρείται ένας από τους πιο εμπορικούς δρόμους της Αθήνας, μαζί με την Ερμού. Στην οδό, και περισσότερο στο πεζοδρομημένο κομμάτι του από την οδό Σταδίου ως την Ακαδημίας, βρίσκονται επώνυμα καταστήματα ρούχων καθώς και χρυσοχοεία. Από τη δεκαετία του 1950 αποτελεί κέντρο διακίνησης των τάσεων της Αμερικανικής και Ευρωπαϊκής μόδας. Έχει μήκος περίπου 700 μέτρα.

Οφείλει την ονομασία του στη συνθήκη του Βουκουρεστίου, το 1913 μέσω της οποίας έληξε ο Β΄ Βαλκανικός Πόλεμος. Το αρχικό όνομα του δρόμου ήταν οδός Αγχεσμού από το αρχαίο όνομα μίας από τις κορυφές του Λυκαβηττού.

Ήταν η πρώτη οδός στο κέντρο των Αθηνών που πεζοδρομήθηκε, το 1978.

## Ιστορικό
Πριν από τη χάραξη της οδού, υπήρχε χείμαρρος ο οποίος στη συνέχεια καλύφθηκε. Το 1946, το τμήμα της οδού Βουκουρεστίου μεταξύ των οδών Σταδίου και Ακαδημίας μετονομάστηκε σε «Γιαν Σματς». Κατά πάσα πιθανότητα, η ονομασία αυτή οφείλεται στη σχέση που είχε αναπτύξει η βασίλισσα Φρειδερίκη με αυτόν κατά τη διάρκεια της παρουσίας της στη Νότιο Αφρική, κατά τον Β΄ Παγκόσμιο Πόλεμο. Η επίσημη εξήγηση από τη πλευρά της κυβέρνησης αναφέρει πως ο Σματς είχε υποστηρίξει τις ελληνικές θέσεις σε διεθνείς οργανισμούς κατά τη διάρκεια της Κατοχής. Χαρακτηριστικά η εφημερίδα «Εμπρός» αναφέρει:*«Την 11ην π.μ. χθες εγένετο η αποκάλυψις της εντοιχισθείσης πινακίδος επί της γωνίας των οδών Βουκουρεστίου και Τσώρτσιλ περί μετονομασίας της οδού Βουκουρεστίου εις οδόν Στρατάρχου Γιαν Σματς. Κατά την τελετήν παρέστησαν ο προεδρεύων της Κυβερνήσεως κ. Γονατάς, ο δήμαρχος Αθηναίων κ. Ι. Πιτσίκας, το Δημοτικόν Συμβούλιον και πολλοί βουλευταί. Τελευταίος προσήλθεν ο επιτετραμμένος της Νοτιοαφρικανικής Ενώσεως κ. Μπάουερ, όστις επευφημήθη ζωηρώς υπό του παρισταμένου πλήθους»*

## Διασταυρώσεις
Οδός Σταδίου (Αρχή οδού)
Οδός Πανεπιστημίου (130μ.)
Οδός Βαλαωρίτου (240μ.)
Οδός Ακαδημίας (290μ.)
Οδός Αλέξανδρου Σούτσου (350μ.)
Οδός Σόλωνος (400μ.)
Οδός Ρώμα (450μ.)
Οδός Σκουφά (500μ.)
Οδός Τσακάλωφ (540μ.)
Οδός Παναγιώτου Αναγνωστοπούλου (590μ.)
Οδός Φωκυλίδου (630μ.)
Οδός Στρατιωτικού Συνδέσμου (690μ., τέλος οδού)

## Παραπομπές


Βουκουρεστιου Οδος
Κόμμα Κολοράδο (Ουρουγουάη)

Το **Κόμμα Κολοράδο** {ισπανικά: *Partido Colorado*) είναι πολιτικό κόμμα στην Ουρουγουάη. Ιδρύθηκε το 1836. Ιστορικά καλύπτει διάφορους τομείς ιδεολογιών όπως ο φιλελευθερισμός, ο ρεπουμπλικανισμός, ο κραουσισμός, η σοσιαλδημοκρατία, ο συντηρητισμός και ο πραγματισμός, καταλαμβάνοντας στο πολιτικό φάσμα θέσεις από το κέντρο έως τη δεξιά. Ωστόσο, συνθέτει επίσης τομείς του κέντρου και της κεντροαριστεράς, που συνδέονται σε ορισμένες περιπτώσεις, με τα ρεύματα μπατγίστας (batllistas).

## Παραπομπές


## Εξωτερικοί σύνδεσμοι
* 

Κατηγορία:Πολιτικά κόμματα της Ουρουγουάης
Κατηγορία:Φιλελεύθερα κόμματα
Εθνικό Κόμμα (Ουρουγουάη)

Το **Εθνικό Κόμμα** (ισπανικά: *Partido Nacional*) είναι πολιτικό κόμμα στην Ουρουγουάη. Ιδρύθηκε το 1836. Το Εθνικό Κόμμα αυτοπροσδιορίζεται ως φιλελεύθερο, εθνικιστικό, παναμερικανικό και ανθρωπιστικό.  Διαθέτει στελέχη που αυτοπροσδιορίζονται ως δεξιά ή κεντρώα. Στα κοινωνικά ζητήματα, παρουσιάζεται συχνά έλλειψη εσωτερικής συνοχής σε θέματα όπως η αποποινικοποίηση της αμβλώσεως και της ευθανασίας. Αντίθετα, άλλα θέματα στα οποία έχει επιτύχει ομόφωνη θέση είναι η άρνηση του δικαιώματος στο γάμο μεταξύ ατόμων του ιδίου φύλου και υιοθεσίας παιδιών από αυτά.

## Παραπομπές


## Εξωτερικοί σύνδεσμοι
* 

Κατηγορία:Πολιτικά κόμματα της Ουρουγουάης
Κατηγορία:Συντηρητικά κόμματα
Σπύρος Ράλλης

Ο **Σπύρος Ράλλης** (1 Μαΐου 1930 - 8 Οκτωβρίου 2016) ήταν Έλληνας ιατρός και πολιτικός, ιδρυτικό στέλεχος του ΠΑΣΟΚ, που διετέλεσε βουλευτής και υφυπουργός. 

## Βιογραφικά στοιχεία
Γεννήθηκε το 1930 στην Άνω Γαρούνα Κέρκυρας, γιος του Ιωάννη και της Μαρίας Ράλλη. Σπούδασε ιατρική στην Αθήνα και στη Ρώμη, όπου δραστηριοποιήθηκε στο ιταλικό Σοσιαλιστικό Κόμμα.

Το 1974 υπήρξε ιδρυτικό μέλος του ΠΑΣΟΚ, με το οποίο διετέλεσε βουλευτής Κέρκυρας από το 1975 μέχρι το 1989 (το 1974 αρχικά δεν εκλέχθηκε, αλλά τελικά κατέλαβε την έδρα του Σπύρου Θεοτόκη μετά από αναπληρωματική εκλογή στις 20 Απριλίου 1975).

Διετέλεσε υφυπουργός Μεταφορών και Επικοινωνιών από τον Φεβρουάριο του 1987 έως τον Ιούνιο του 1988, στην δεύτερη κυβέρνηση του Ανδρέα Παπανδρέου.

Απεβίωσε στις 8 Οκτωβρίου 2016 στην Κέρκυρα.

Η σύζυγός του, δασκάλα με καταγωγή από το χωριό Σπαρτύλα, πέθανε σε ηλικία 86 ετών τον Ιούνιο του 2022.

## Πηγές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Κέρκυρας
Κατηγορία:Έλληνες υφυπουργοί Μεταφορών και Επικοινωνιών
Φράγμα Βάιοντ

Το **Φράγμα Βάιοντ** (ή **Φράγμα Βαγιόντ**) είναι ένα εγκαταλελειμμένο φράγμα, που ολοκληρώθηκε το 1959 στην κοιλάδα του ποταμού Βάιοντ, 100 χιλιόμετρα βόρεια της Βενετίας στην Ιταλία. Είναι ένα από τα υψηλότερα φράγματα στον κόσμο με ύψος 262 μέτρων. 

## Η καταστροφή του 1963
Στις 9 Οκτωβρίου του 1963 τα στοιχεία της φύσης κατανίκησαν το φράγμα. Λίγο μετά τις 11 το βράδυ, υπονομευμένη από τις καταρρακτώδεις φθινοπωρινές βροχές, η πλαγιά του όρους Τοκ υποχώρησε και έπεσε με τρομερή ορμή στην τεχνητή λίμνη του Βάιοντ. Το κύμα που δημιουργήθηκε υπερπήδησε με ευκολία το φράγμα, χωρίς να το βλάψει σοβαρά, και όρμησε στο φαράγγι. Δευτερόλεπτα αργότερα έφτασε στο Λονγκαρόνε, σκοτώνοντας δύο χιλιάδες από τις τέσσερις χιλιάδες των κατοίκων του. Στις 11 Οκτωβρίου, δύο ημέρες μετά τον κατακλυσμό που εξαφάνισε την πόλη, έμειναν ένα καμπαναριό και λίγα δέντρα που σημείωναν τη θέση του Λονγκαρόνε στη βόρεια Ιταλία. Αργότερα έγινε γνωστό ότι οι αρχές είχαν δεχθεί δεκάδες επιστολές από τους κατοίκους της πόλης. Όλες κατέγραφαν ανησυχίες για τις συνεχείς κατολισθήσεις στην τεχνητή λίμνη και όλες αγνοήθηκαν πλήρως.

## Παραπομπές


## Εξωτερικοί σύνδεσμοι

*Αστοχία Φράγματος Vaiont Engineering Geology

Κατηγορία:Φράγματα της Ιταλίας
Ιωάννης Κουτσογιάννης

Ο **Ιωάννης Κουτσογιάννης** (23 Δεκεμβρίου 1933) είναι Έλληνας στρατιωτικός και πολιτικός, επίτιμος αντιστράτηγος του Στρατού Ξηράς. Υπήρξε ένας από τους αξιωματικούς του ΑΣΠΙΔΑ, ενώ μεταπολιτευτικά διατέλεσε βουλευτής Αργολίδας του ΠΑΣΟΚ, πρόεδρος της Κοινοβουλευτικής Επιτροπής Εθνικής Άμυνας και υφυπουργός Μεταφορών και Επικοινωνιών στην κυβέρνηση του Ανδρέα Παπανδρέου.

## Βιογραφικά στοιχεία
Γεννήθηκε το Δεκέμβριο του 1933 στο Άργος. Σπούδασε στη Στρατιωτική Σχολή Ευελπίδων (ΣΣΕ), από την οποία αποφοίτησε  το 1954 ως ανθυπολοχαγός του Πυροβολικού. Συμπλήρωσε τις σπουδές του στη Σχολή Αεροπορίας Στρατού, τη Σχολή Πυροβολικού, τη Σχολή Τοπογράφων και τη Νομική Σχολή του Αριστοτελείου Πανεπιστημίου Θεσσαλονίκης.

Υπηρέτησε στην Κύπρο ως λοχαγός - εθελοντής (1965 - 1966). Μετά την επιβολή της χούντας αποτάχθηκε από το Στρατό, συνελήφθη, κρατήθηκε στο ΕΑΤ/ΕΣΑ, βασανίσθηκε και εκτοπίστηκε για ένα χρόνο στη Μακρακώμη Φθιώτιδας.

Το 1974 υπήρξε ιδρυτικό στέλεχος του ΠΑΣΟΚ και μέλος της πρώτης του Κεντρικής Επιτροπής, αλλά το 1975 επανήλθε στο στράτευμα ως αξιωματικός του Πυροβολικού, για να παραιτηθεί το 1981, οπότε εκλέχθηκε βουλευτής Αργολίδας του ΠΑΣΟΚ. Επανεκλέχθηκε το 1985. Ήταν στενός φίλος με πολλούς από τους αξιωματικούς του ΑΣΠΙΔΑ και κυρίως με τους Τάκη Παπαγεωργόπουλο (ο οποίος επίσης εκλέχθηκε βουλευτής του ΠΑΣΟΚ) και Θεοφάνη Τόμπρα (διοικητής του ΟΤΕ μετά το 1981), με τους οποίους είχε σχηματίσει μια άτυπη ομάδα η οποία επηρέασε πολλές προαγωγές και μεταθέσεις αξιωματικών μετά το 1981.

Στη Βουλή διετέλεσε πρόεδρος της Κοινοβουλευτικής Επιτροπής Εθνικής Άμυνας (1981 - 1985) και μέλος της πολύκροτης Επιτροπής για τον «*φάκελο της Κύπρου*» (1986 - 1988), στην οποία, με πρωτοβουλία των βουλευτών του ΠΑΣΟΚ, προσήλθαν με χειροπέδες να καταθέσουν και οι χουντικοί αξιωματικοί που ήταν έγκλειστοι στον Κορυδαλλό. Ο Κουτσογιάννης, κατά τις εργασίες της Εξεταστικής Επιτροπής, ανέκρινε σε έντονο ύφος πολλούς από τους μάρτυρες, κυρίως τους πραξικοπηματίες, με τους οποίους είχε βρεθεί αντιμέτωπος ήδη από την δεκαετία του 1960, όταν υπηρετούσε στην ΚΥΠ επί κυβέρνησης Γεωργίου Παπανδρέου, καθώς και τον Ευάγγελο Αβέρωφ, τον οποίο κατηγόρησε για τις σχέσεις του με βρετανικές υπηρεσίες, την υπογραφή των Συμφωνιών Ζυρίχης - Λονδίνου και την απραξία κατά την τουρκική εισβολή.

Από το Νοέμβριο του 1988 έως τον Ιούλιο του 1989 ο Γιάννης Κουτσογιάννης διετέλεσε υφυπουργός Μεταφορών και Επικοινωνιών στην κυβέρνηση του Ανδρέα Παπανδρέου.

Στις αυτοδιοικητικές εκλογές του 1994 ήταν υποψήφιος νομάρχης Αργολίδας με τη στήριξη του ΠΑΣΟΚ, αλλά ηττήθηκε στο δεύτερο γύρο από το Δημήτριο Σαραβάκο της ΝΔ, καθώς συγκέντρωσε 48,73% έναντι 51,27% του Σαραβάκου.

Το 1996 του απονεμήθηκε ο βαθμός του αντιστράτηγου.

## Πηγές


Κατηγορία:Βουλευτές Αργολίδος
Κατηγορία:Έλληνες υφυπουργοί Μεταφορών και Επικοινωνιών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες αξιωματικοί του πυροβολικού
Χαντζηλιάκο Αχαΐας

Το **Χαντζηλιάκο** (ή **Χατζηλιάκο**) είναι οικισμός της Αχαΐας. Αποτελεί παράλληλα συνοικία του Μιντιλογλίου και υπάγεται στην Δημοτική Ενότητα Παραλίας του «καλλικρατικό» Δήμο Πατρέων. Γειτνιάζει με τη συνοικία της Φιλοθέης (πρώην: Κραβαριώτικα ή Κραβαριώτη), που ανήκει στον οικισμό και βρίσκεται ανατολικά του, ενώ απέχει περί τα 9 χλμ από το κέντρο της Πάτρας. Κατά την απογραφή του 2011 ο οικισμός είχε μόνιμο πληθυσμό 243 κατοίκους.

## Διοικητική εξέλιξη
Το Χαντζηλιάκο αναγνωρίστηκε επίσημα ως οικισμός στις 14/03/1971 και προσαρτήθηκε στην τότε Κοινότητα Μιντιλογλίου. Από τότε και έπειτα ο οικισμός αποτελεί συνεχώς τμήμα της πρώην Κοινότητας Μιντιλογλίου σε όλες τις διοικητικές μεταβολές που ακολούθησαν (Σχέδιο «Καποδίστριας» και Σχέδιο «Καλλικράτης»).

## Δημογραφικά στοιχεία
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές της χώρας είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Χατζηλιάκου.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Χατζηλιάκου Αχαΐας, eetaa.gr. Ανακτήθηκε: 29/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Παραλίας
Κατηγορία:Δήμος Πατρέων
Κάρκερες

Οι **κάρκερες** (λατινικά: *carceres*) αποτελούσαν σημαντικό τμήμα των ρωμαϊκών ιπποδρόμων. Συγκεκριμένα, επρόκειτο για τα αμαξοστάσια όπου τα άρματα, τα άλογα, καθώς και οι ιππείς, οι *[[ηνίοχος|aurigues]]*, περίμεναν προτού εισέλθουν στην *arena* για να αγωνισθούν. Το σύνθημα της εισόδου στον ιππόδρομο δινόταν, συνήθως, από μία φανφάρα σαλπιγκτών.

## Παραπομπές


## Βιβλιογραφία
* John H. Humphrey: *RomanArenas for Chariot Racing.* University of California Press, Berkeley 1986, ISBN 0-520-04921-7. S. 132-174

Κατηγορία:Ρωμαϊκή αρχιτεκτονική
Κρινολίνο

Το **κρινολίνο** είναι γυναικείο εσώρουχο που χρησιμοποιήθηκε κατά κόρον τον 19ο αιώνα. Η ονομασία «κρινολίνο» δόθηκε από έναν από τους κατασκευαστές του υφάσματος από το οποίο ραβόταν το εσώρουχο και προέρχεται από τις λατινικές λέξεις *crinis* («τρίχες») και *lin* («λινάρι»). Μια εναλλακτική θεωρία θέλει την ονομασία να προέρχεται από τις γαλλικές λέξεις *crin* («τρίχες αλόγου») και *lin* (μεταφράζεται επίσης ως «λινάρι»).

## Περιγραφή
Η ονομασία κρινολίνο αρχικά αναφερόταν σε ένα σκληρό ύφασμα από λινάρι, τρίχες αλόγου, βαμβάκι κλπ, αλλά από τα μέσα του 19ου αιώνα και έπειτα χαρακτήριζε το ογκώδες, άκαμπτο εσώρουχο που τοποθετούσαν οι γυναίκες κάτω από τις φούστες και τα φορέματά τους, ώστε αυτά να φαίνονται φουσκωμένα. Αρχικά υιοθετήθηκε στην ενδυμασία των εύπορων γυναικών της Γαλλίας και έπειτα διαδόθηκε και σε άλλες χώρες.  Το κρινολίνο δέχτηκε αρνητικές κριτικές και έγινε αντικείμενο σάτιρας, καθώς λόγω του μεγέθους του ήταν δύσχρηστο και άκαμπτο και προκαλούσε δυσκολίες σε διάφορες καθημερινές συνήθειες όπως το κάθισμα, το περπάτημα, το πέρασμα από πόρτες κλπ, ενώ ήταν και εξαιρετικά εύφλεκτο.

## Γκαλερί

Αρχείο:Cage crinoline with suspenders, 1880s.jpg|Κρινολίνο.1880-1890. Συλλογή ΠΛΙ, Ναύπλιο
File:Cage crinoline, back view, 1873.jpg|Κρινολίνο του 1873. Συλλογή ΠΛΙ, Ναύπλιο
File:Cage crinoline with inbuilt bustle, mid-1880s.jpg|Κρινολίνο με τουρνούρι.1870. Συλλογή ΠΛΙ, Ναύπλιο


## Παραπομπές



Κατηγορία:Τύποι ενδυμάτων
Κατηγορία:Επίσημη ενδυμασία
Κατηγορία:Εσώρουχα
Μέση οδός

Η **Μέση οδός** ήταν η κύρια οδική αρτηρία της Κωνσταντινούπολης, σήμερα γνωστή ως **Ντιβάν Γιολού** (παλαιότερα γραφόμενη ως *Ντιβάν-Ιολού-σου*, οδός του Συμβουλίου), και η οποία ήταν γνωστή ως «οδός του Ντιβανιού».  Στην διάρκεια της βασιλείας του Κωνσταντίνου Α΄ ήταν επίσης γνωστή ως **Ρηγία**, ωστόσο το όνομα αυτό έπεσε σύντομα σε αχρησία.

Η Μέση ήταν γνωστή με αυτό το όνομα (από το επίθετο *μέσος*, δηλαδή αυτό που βρισκόταν στο μέσον), είτε γιατί διέσχιζε το κέντρο της πόλης, είτε γιατί ήταν περιτριγυρισμένη από περιστύλια και στις δύο πλευρές της. Τα περιστύλια αυτά ήταν δύο ορόφων. Το ανώτερο επίπεδο, το οποίο χρησιμοποιούνταν για την κυκλοφορία, ήταν στρωμένο με μάρμαρο. Στο επίπεδο της οδού ήταν εγκατεστημένοι έμποροι.

Η Μέση χρησιμοποιούνταν για τις πομπές, τόσο κατά την βυζαντινή όσο και κατά την οθωμανική περίοδο. Με αφετηρία την Πύλη της Αδριανούπολης, διέσχιζε την κορυφογραμμή των δύο πλαγιών της πόλης, οδηγούσε στην Βασιλική της Αγίας Σοφίας, έπειτα έστριβε προς τα βορειοδυτικά καταλήγοντας στο Παλάτι του Τοπ Καπί. Είναι ακόμη ορατά τα ερείπια των κάρκερων του ιπποδρόμου.

## Παραπομπές


## Πηγές
*  
*  

Κατηγορία:Κωνσταντινούπολη
Κατηγορία:Κτίρια και κατασκευές στην Κωνσταντινούπολη
Κατηγορία:Βυζαντινή Κωνσταντινούπολη
Βαλκανικοί Αγώνες Κλειστού Στίβου 2015

Οι **Βαλκανικοί Αγώνες Κλειστού Στίβου 2015** ήταν η 20η διοργάνωση των Βαλκανικών Αγώνων Κλειστού Στίβου, που διοργανώθηκε υπό την εποπτεία της Ένωσης Βαλκανικών Ομοσπονδιών Στίβου. Η διοργάνωση πραγματοποιήθηκε στο Ατακόι Αθλέτικς Αρίνα, στη Κωνσταντινούπολη, στις 21 Φεβρουαρίου του 2015.

Στο πρωτάθλημα διεξήχθησαν δώδεκα αγωνίσματα ανδρών και γυναικών και έλαβαν μέρος αθλητές και αθλήτριες από τις 15 χώρες-μέλη της Ένωσης. Πρωταθλήτρια χώρα στους άνδρες και στις γυναίκες αναδείχθηκε η Τουρκία, με 77 βαθμούς και 90 βαθμούς αντίστοιχα.
## Τόπος διεξαγωγής
thumb|left|Το Ατακόι Αθλέτικς Αρίνα.
Η διοργάνωση πραγματοποιήθηκε στο Ατακόι Αθλέτικς Αρίνα, στην Κωνσταντινούπολη για τέταρτη συνεχόμενη χρονιά από το 2012. Το Ατακόι Αθλέτικς Αρίνα είναι ένας κλειστός χώρος για στίβο που άνοιξε στις 27 Ιανουαρίου του 2012, έχει χωρητικότητα 7,450 θεατές και κόστισε 11.000.000 ευρώ.

Ο χώρος κατασκευάστηκε ειδικά για το Παγκόσμιο Πρωτάθλημα Κλειστού Στίβου 2012 και αποτελεί τον πρώτο κλειστό χώρο για στίβο στην χώρα. Επίσης ύστερα από την κατασκευή του διοργανώθηκε για πρώτη φορά το 2012 το Τουρκικό Πρωτάθλημα Κλειστού Στίβου.

## Αποτελέσματα
### Ανδρών
thumb|right|Ο Πρωταθλητής στα 60 μέτρα, Ντένις Ντιμιτρόφ.
thumb|right|Ο Πρωταθλητής στη Σφαιροβολία, Ασμίρ Κολάσινατς.

### Γυναικών
thumb|right|Η Τριταθλήτρια στα 60 μέτρα, Ανδρέα Οργκαζεάνου.
thumb|right|Η Πρωταθλήτρια στα 4x400 μέτρα σκυταλοδρομία, Άντζελα Μοροσάνου.

## Πίνακας μεταλλίων

## Βαθμολογία

## Ρεκόρ

## Συμμετέχουσες χώρες
Σε παρένθεση ο αριθμός των αθλητών από τις συνολικά 15 ομοσπονδίες μέλη της Ένωσης Βαλκανικών Ομοσπονδιών Στίβου που ανταγωνίζονται σε αυτό το πρωτάθλημα.

* Αλβανία (13)
* Αρμενία ()
* Βοσνία και Ερζεγοβίνη ()
* Βουλγαρία ()
* Γεωργία ()

* Ελλάδα (19)
* Κροατία ()
* Κύπρος (7)
* Μαυροβούνιο ()
* Μολδαβία ()

* Π.Γ.Δ.Μ. ()
* Ρουμανία ()
* Σερβία ()
* Σλοβενία ()
* Τουρκία *(διοργανώτρια)* ()

## Παραπομπές


2015
Κατηγορία:Αθλητισμός στην Κωνσταντινούπολη
Κατηγορία:Διοργανώσεις στίβου στην Τουρκία
2015
Γενικές εκλογές του Τουβαλού (2015)

**Γενικές εκλογές** διεξήχθησαν στο Τουβαλού στις 31 Μαρτίου 2015. Εξαιτίας του κυκλώνα Παμ, η χώρα κηρύχθηκε σε κατάσταση εκτάκτου ανάγκης και οι εκλογές αναβλήθηκαν δύο φορές. Η αρχική ημερομηνία διεξαγωγής των εκλογών ήταν η 19η Μαρτίου, όμως αναβλήθηκαν για τις 26 Μαρτίου μετά τις καταστροφές που προξενήθηκαν στα νησιά. 

## Εκλογικό σύστημα
Τα  15 μέλη του κοινοβουλίου εξελέγησαν σε 8 εκλογικές περιφέρειες με τη χρήση του πλειοψηφικού συστήματος (νικητής είναι όποιος συγκεντρώσει τον μεγαλύτερο αριθμό ψήφων από τους άλλους υποψηφίους). Οκτώ νησιά είναι διεδρικές περιφέρειες, ενώ η Νουκουλαελάε αποτελεί μονοεδρική περιφέρεια.

## Αποτελέσματα
Στην εκλογική περιφέρεια Νουκουφετάου ο υπηρεσιακός πρωθυπουργός Ενέλε Σοποάγκα και ο υπηρεσιακός υπουργός Φυσικών Πόρων, Ελιζάλα Πίτα, δεν είχαν άλλους υποψηφίους ως αντιπάλους. Ο υπηρεσιακός υπουργός Εσωτερικών και Ανάπτυξης της Υπαίθρου, Νουαλίκι Σουαλίκι, δεν είχε αντίπαλο στην περιφέρεια Νουκουλαελάε. 

Στο Νούι και στο Νιουτάο κατήλθαν 5 και 6 υποψήφιοι αντίστοιχα, συμπεριλαμβανομένων και πρώην μελών του κοινοβουλίου. Στο Νούι απέτυχαν να επανεκλεγούν οι Πελενίκε Ισάια και Λενεουότι Ματούζι. Στο Νουιτάο απέτυχε να εκλεγεί ξανά ο αντιπρόεδρος της κυβέρνησης Βέτε Σακάιο. Η κυβέρνηση του Σοποάγκα είχε τη στήριξη 11 μελών του κοινοβουλίου.

Ο Σοποάγκα ορκίστηκε πρωθυπουργός και διόρισε τα μέλη του υπουργικού του συμβουλίου στις 10 Απριλίου.

Οι υποψήφιοι που ήταν βουλευτές στην προηγούμενη βουλή σημειώνονται με αστερίσκο *

Οι υποψήφιοι με **έντονους χαρακτήρες** εξελέγησαν ως μέλη του κοινοβουλίου.

### Εκλ. περιφέρεια Φουναφούτι

### Εκλ. περιφέρεια Νανουμάγκα

### Εκλ. περιφέρεια Νανουμέα

### Εκλ. περιφέρεια Νιουτάο

### Εκλ. περιφέρεια Νούι

### Εκλ. περιφέρεια Νουκουφετάου

### Εκλ. περιφέρεια Νουκουλαελάε

### Εκλ. περιφέρεια Βαϊτούπου

## Παραπομπές


2015
Τουβαλου
Κατάλογος γενικών κυβερνητών του Τουβαλού

Το αξίωμα του **Γενικού Κυβερνήτη του [[Τουβαλού]]** χρονολογείται από την ανεξαρτησία της χώρας, το 1978. Ο Γενικός Κυβερνήτης εκπροσωπεί τον Βασιλιά κατά την απουσία του. 

Η μοναδική γυναίκα που ανέλαβε στο αξίωμα έστω και υπηρεσιακά, ήταν η Τενίκου Ταλέζι Χονολούλου από το 2019 έως τον Ιανουάριο του 2021.

## Καθήκοντα και αρμοδιότητες
Στο εδάφιο 52 (1) του Συντάγματος αναγνωρίζεται ο ρόλος του Αρχηγού Κράτους που είναι ο εκάστοτε Μονάρχης. Στο Μέρος 4 του Συντάγματος , εδάφιο 54 ορίζεται ότι ο γενικός κυβερνήτης είναι ο αντιπρόσωπος του Βασιλιά. Ο Γενικός Κυβερνήτης διορίζεται από το Μονάρχη έπειτα από πρόταση του Πρωθυπουργού.

Το αξίωμα είναι γενικά εθιμοτυπικό. Ωστόσο ο Γενικός Κυβερνήτης, που αναπληρώνει τη Βασίλισσα στο εξωτερικό ή όταν δεν είναι σε θέση να ασκεί τα καθήκοντά της, μπορεί εκτάκτως να έχει την εξουσία να απολύει τον πρωθυπουργό και να διαλύσει τη Βουλή.

## Γενικοί Κυβερνήτες του Τουβαλού

;Σημειώσεις

*Ο Σιόνε ήταν υποψήφιος βουλευτής μετά την αποχώρησή του από τη θέση.
*Ο Λούκα ήταν ο μοναδικός γενικός κυβερνήτης που δεν δέχθηκε τον τίτλο του Ιππότη.
* Ο Λατάσι υπηρέτησε ως υπηρεσιακός γενικός κυβερνήτης. 
* Ο Σερ Ιάκομπα Ταέια Ιταλέλι παραιτήθηκε για να είναι υποψήφιος στις γενικές εκλογές του 2019.

## Παραπομπές


*
Τόμου Σιόνε

Ο **Σερ Τόμου Μαλαεφόνε Σιόνε** (Sir Tomu Malaefone Sione, GCMG, OBE, (γενν. στις 17 Νοεμβρίου 1941) είναι πολιτικός από το Τουβαλού και Γενικός Κυβερνήτης από το 1993 ως το 1994. Εργάστηκε ως δημοσιογράφος την περίοδο 1962–68.

## Βουλευτής
Ο Σιόνε εξελέγη βουλευτής στην περιφέρεια Νιουτάο στη βουλή των Γκίλμπερτ και Έλις, όταν ήταν η χώρα βρετανική αποικία, το 1974. Μετά την απόσπαση του Τουβαλού από το Κιριμπάτι υπηρέτησε στη συνέλευση της αποικίας του Τουβαλού.

Μετά την ανεξαρτησία ο Σιόνε εξελέγη στο Κοινοβούλιο του Τουβαλού στην περιφέρεια Νιουτάο στις εκλογές που διεξήχθησαν στις 27 Αυγούστου 1977.

## Γενικός Κυβερνήτης
Ο Σιόνε υπηρέτησε ως Γενικός Κυβερνήτης από την 1η Δεκεμβρίου 1993 ως τις 21 Ιουνίου 1994. 

## Μετέπειτα πολιτική σταδιοδρομία
Κάπως ασυνήθιστο γεγονός για γενικό κυβερνήτη αποτελεί το ότι μετά την αποχώρησή του από το αξίωμα, κατήλθε ξανά ως υποψήφιος στις βουλευτικές εκλογές. Εξελέγη στην περιφέρεια Νιουτάο και υπηρέτησε ως πρόεδρος του Κοινοβουλίου από το 1998 ως το 2002.

Τιμήθηκε με τον τίτλο GCMG το 2001.

Στις γενικές εκλογές του 2002 έχασε την έδρα του. Ωστόσο, επανεξελέγη στις εκλογές του 2006. Ήταν υποψήφιος στην περιφέρεια Νιουτάο μέχρι τις εκλογές του 2010. Στις εκλογές του 2015 απέτυχε να εκλεγεί βουλευτής, αν και έλαβε 300 ψήφους.

## Παραπομπές


Κατηγορία:Γενικοί Κυβερνήτες του Τουβαλού
Λαγκιτούπου Τουιλίμου

Ο αιδεσιμότατος **Λαγκιτούπου Τουιλίμου** (Lagitupu Tulimu) είναι πολιτικός από το Τουβαλού, ο οποίος εκπροσώπησε την εκλογική περιφέρεια της Νανουμέα. Υπηρέτησε ως υπηρεσιακός πρωθυπουργός από τις 8 Δεκεμβρίου 2000 ως τις 24 Φεβρουαρίου 2001 μετά το θάνατο του Ιονάτανα Ιονάτανα.  

## Πρώιμη πολιτική καριέρα
Έγινε αντιπρόεδρος της κυβέρνησης και υπουργός Οικονομικών τον Απρίλιο του 1999, όταν ανέλαβε καθήκοντα η κυβέρνηση του Ιονάτανα Ιονάτανα. Ένα από τα κύρια ζητήματα της κυβέρνησης εκείνης ήταν η ένταξη της χώρας στον ΟΗΕ, κάτι που επιτεύχθηκε το 2000.

## Υπηρεσιακός πρωθυπουργός
Όταν απεβίωσε ο Ιονάτανα Ιονάτανα στις 8 Δεκεμβρίου 2000 ο Τουιλίμου ανέλαβε υπηρεσιακά την πρωθυπουργία μέχρι την εκλογή του Φαϊμαλάγκα Λούκα από το κοινοβούλιο στις 24 Φεβρουαρίου 2001. Η ανάληψη καθηκότων της περίοδου εκείνης από τον ίδιο οφείλεται στο γεγονός ότι ήταν αντιπρόεδρος της κυβέρνησης, συνεπώς αναπληρωτής πρωθυπουργός. Ήταν η πρώτη φορά που ένας πρωθυπουργός του Τουβαλού πέθανε εν ενεργεία.

## Παραπομπές


Κατηγορία:Πρωθυπουργοί του Τουβαλού
Άναπος

Ο **Άναπος**, εκτός από παραπόταμος του Αχελώου στην Ακαρνανία, είναι ποταμός στη Σικελία που ρέει μέσα από έλη, νότια των Συρακουσών. Σύμφωνα με τους αρχαίους ποιητές πήρε το όνομά του από τον εραστή της νύμφης (Ναϊάδες) Κυάνης. Εκεί στρατοπέδευσε ο Ιμίλκων για να εξαναγκάσει τον Μαρκέλλο να λύσει την πολιορκία των Συρακουσών. Ο Θουκυδίδης στο τέλος του Ζ΄ κεφαλαίου του, στη Σικελική εκστρατεία, περιγράφει την ολοκληρωτική καταστροφή των Αθηναίων κοντά στον ποταμό Άναπο:

«Πτώματα και ζωντανοί μαζί καθώς διψούν τρέχουν όλοι μαζί να πιουν από το θολωμένο με το αίμα των συντρόφων τους νερό του Άναπου ποταμού, που κοκκίνιζε γιατί λίγο νωρίτερα οι Συρακούσιοι έσφαζαν Αθηναίους στις όχθες του.»

## Παραπομπές


Κατηγορία:Ποταμοί της Σικελίας
Ομοσπονδία Ποδοσφαίρου Παραγουάης

Η **Ομοσπονδία Ποδοσφαίρου Παραγουάης** (ισπανικά: *Asociación Paraguaya de Fútbol*, APF) είναι το ανώτατο διοικητικό όργανο όσον αφορά το άθλημα του ποδοσφαίρου στην Παραγουάη. Η έδρα της βρίσκεται στην Ασουνσιόν και είναι υπεύθυνη για τη διεξαγωγή των ποδοσφαιρικών διοργανώσεων της χώρας, Πριμέρα (Α´ Κατηγορία) και Ασένσο (Β' Κατηγορία), όπως και για την οργάνωση και λειτουργία των εθνικών ομάδων ανδρών, γυναικών και νέων της Παραγουάης.

## Ιστορία
Ιδρύθηκε στις 18 Ιουνίου του 1906 ως *Ένωση Ποδοσφαιρικών Ομοσπονδιών Παραγουάης* (Liga Paraguaya de Football Association), ενώ αργότερα μετονομάστηκε σε *Ένωση Ποδοσφαίρου Παραγουάης* (Liga Paraguaya de Football), και, τέλος, στις 3 Δεκεμβρίου του 1998 πήρε τη σημερινή της ονομασία (Asociación Paraguaya de Fútbol), η οποία παρεμπιπτόντως είναι μία από τις ονομασίες που είχε υιοθετήσει μια μειοψηφούσα ομοσπονδία ποδοσφαίρου από ορισμένα σωματεία, τα οποία στη συνέχεια εντάχθηκαν στα οργανωμένα πρωταθλήματα μεταξύ 1911 και 1917).

## Λογότυπο
Το 2015 παρουσιάστηκε ένα νέο λογότυπο, το οποίο αντικατέστησε το προηγούμενο.

## Παραπομπές


## Εξωτερικοί σύνδεσμοι

*  

Κατηγορία:Ποδοσφαιρικές ομοσπονδίες ανά χώρα
Cardiff, Wales: 6/23/04

Το "**Cardiff, Wales: 6/23/04**" είναι ένα ζωντανό άλμπουμ των Red Hot Chili Peppers. Ηχογραφήθηκε στις 23 Ιουνίου του 2004 στο Millennium Stadium στο Κάρντιφ της Ουαλίας στα πλαίσια της περιοδείας *Roll on the Red Tour*. Ολόκληρο το σόου κυκλοφόρησε δωρεάν σε μορφή MP3 στις 17 Μαρτίου του 2015 στην ιστοσελίδα της μπάντας. Το άλμπουμ περιέχει μια ζωντανή εκτέλεση του ακυκλοφόρητου τραγουδιού "Mini-Epic (Kill for Your Country)", σηματοδοτώντας την πρώτη επίσημη κυκλοφορία του τραγουδιού αυτού.

## Κομμάτια
# "Intro Jam" - 2:02
# "Can't Stop" - 5:39
# "Around the World" – 6:14
# "I Feel Love" (διασκευή στην Donna Summer) – 1:33
# "Scar Tissue" – 4:13
# "By the Way" – 5:16
# "Fortune Faded" – 3:54
# "Otherside" – 5:14
# "Emit Remmus" – 4:46
# "The Zephyr Song" – 4:13
# "Get on Top" – 3:34
# "Brandy" (διασκευή στους Looking Glass) – 3:43
# "Throw Away Your Television" – 7:19
# "I Like Dirt" – 3:49
# "Mini-Epic (Kill for Your Country)" – 3:17
# "Californication" – 8:09
# "Right on Time" (περιέχει το intro του τραγουδιού των Joy Division, "Transmission") – 2:43
# "Parallel Universe" – 7:31
# "John Treats Flea's Horn" – 2:53
# "Under the Bridge" – 4:37
# "Black Cross" (διασκευή στους 45 Grave) – 3:50
# "Give It Away" – 8:11

## Συντελεστές
* Flea - μπάσο, φωνητικά, τρομπέτα
* John Frusciante - κιθάρα, φωνητικά, φωνή στο "I Feel Love"
* Anthony Kiedis - φωνή
* Chad Smith - ντραμς

## Παραπομπές


Κατηγορία:Άλμπουμ του 2015
Τριβοριράνιο

Το **τριβοριράνιο** [(αγγλικά *triborirane*] είναι ανόργανη δυαδική χημική ένωση, με μοριακό τύπο **[[Βόριο|B]]<sub>3</sub>[[Υδρογόνο|H]]<sub>3</sub>**. Ανήκει στα ισοκυκλικά βοράνια, και πιο συγκεκριμένα στα τριβοράνια, δηλαδή στα βοράνια με τρία (3) άτομα βορίου ανά μόριο. Ακόμη, αποτελεί «μητρική ένωση» μιας σειράς ανόργανων και «οργανικών» «θυγατρικών» παραγώγων του, με γενικό τύπο B3Rx (όπου τα όχι απαραίτητα ίδια R παριστάνουν άτομα υδρογόνου, αλογόνου, ή μονοσθενή πολυατομική ρίζα, ενώ όπου x φυσικός αριθμός ≥ 3) που ονομάζονται επίσης «τριβοριράνια».

## Παρατηρήσεις, υποσημειώσεις και αναφορές


Κατηγορία:Ανόργανα βοράνια
Κατηγορία:Ασταθείς ενώσεις
Κατηγορία:Ενώσεις με τριμελή δακτύλιο
Κατηγορία:Μητρικές ενώσεις
60 μέτρα στους Βαλκανικούς Αγώνες Κλειστού Στίβου

Τα **[[60 μέτρα]] στους [[Βαλκανικοί Αγώνες Κλειστού Στίβου|Βαλκανικούς Αγώνες Κλειστού Στίβου]]** έχουν πραγματοποιηθεί από τους άνδρες και τις γυναίκες από τη δοκιμαστική έκδοση το 1991 και από την εναρκτήρια το 1994. Είναι ο τέταρτος πιο σημαντικός τίτλος στα 60 μέτρα μαζί με τα 60 μέτρα στους Νορδικούς Αγώνες Κλειστού Στίβου, μετά από τα 60 μέτρα στο Παγκόσμιο Πρωτάθλημα Κλειστού Στίβου, τα 60 μέτρα στο Ευρωπαϊκό Πρωτάθλημα Κλειστού Στίβου και τα 60 μέτρα στο Ασιατικό Πρωτάθλημα Κλειστού Στίβου. Η μορφή της διοργάνωσης έχει συνήθως τρεις σειρές και η τελική κατάταξη διαμορφώνεται από τους καλύτερους χρόνους σε αυτές τις σειρές.

Τα 60 μέτρα διοργανώθηκαν για πρώτη φορά το 1991 στο ανεπίσημο πρωτάθλημα και ξανά μετά από τρία χρόνια το 1994 όπου και πήρε επίσημη μορφή. Την περίοδο 2010 έως 2011 το πρωτάθλημα δεν πραγματοποιήθηκε. Το 2012 επέστρεψε όπου διεξάγεται μέχρι σήμερα. Συνολικά έχουν διεξαχθεί είκοσι δύο φορές από το 1994 και είκοσι τρείς από το 1991.

Τα ρεκόρ των αγώνων για το αγώνισμα είναι 6.58 δευτερόλεπτα για τους άνδρες, που καταρρίφθηκε από τον Γεώργιο Θεοδωρίδη το 1999, και 7.13 δευτερόλεπτα για τις γυναίκες, που καταρρίφθηκε από την Τεζντζάν Ναΐμοβα το 2007. Το ρεκόρ των αγώνων στους άνδρες έχει καταρριφθεί δύο φορές: από τον Αλεξάνδρο Τερζιάν το 1994, καθώς και από τον Γεώργιο Θεοδωρίδη το 1999. Το ρεκόρ των αγώνων στις γυναίκες έχει καταρριφθεί τέσσερις φορές: από την Ντεσισλάβα Ντιμιτρόβα το 1994, από την Κατερίνα Κόφφα το 1995, από την Κατερίνα Θάνου το 1999, καθώς και από την Τεζντζάν Ναΐμοβα το 2007.

Ο Άγγελος Παυλακάκης και ο Αριστείδης Πετρίδης, και οι δύο από την Ελλάδα, είναι οι πιο επιτυχημένοι αθλητές της διοργάνωσης, έχοντας ο καθένας κερδίσει τρεις χρυσούς τίτλους. Η Ίνα Εφτίμοβα και η Τεζντζάν Ναΐμοβα από τη Βουλγαρία, η Γεωργία Κοκλώνη και η Μαρία Τσώνη από την Ελλάδα, καθώς και η Αντρέα Ιβάνσεβιτς από την Κροατία, είναι οι μόνες γυναίκες που έχουν κερδίσει δύο χρυσούς τίτλους στην ιστορία των Βαλκανικών Αγώνων Κλειστού Στίβου.

Από το 1991 έως σήμερα έχουν αναδειχθεί δεκαέξι πρωταθλητές από τέσσερις διαφορετικές χώρες στους άνδρες και δεκαοκτώ πρωταθλητές από έξι διαφορετικές χώρες στις γυναίκες. Οι πρώτοι πρωταθλητές ήταν ο Ντανιέλ Κογιοκάρου στους άνδρες και η Μιρέλα Ντουλγκέρου στις γυναίκες από τη Ρουμανία το 1991. Οι πιο πρόσφατοι πρωταθλητές είναι ο Ντένις Ντιμιτρόφ και η Ίνα Εφτίμοβα από τη Βουλγαρία.

Η Ελλάδα είναι η πιο επιτυχημένη χώρα στο αγώνισμα, έχοντας κερδίσει είκοσι πέντε χρυσά μετάλλια, δεκαπέντε στους άνδρες και δέκα στις γυναίκες. Η Βουλγαρία και η Ρουμανία είναι στη δεύτερη θέση με οκτώ χρυσά μετάλλια, δύο και πέντε στους άνδρες και έξι και τρία στις γυναίκες.
## Κάτοχοι μεταλλίων
### Ανδρών
thumb|right|Ο πρωταθλητής το 2015, Ντένις Ντιμιτρόφ.

#### Μετάλλια ανά αθλητή

#### Μετάλλια ανά χώρα

### Γυναικών
thumb|right|Η πρωταθλήτρια το 2013, Ανδρέα Οργκαζεάνου.

#### Μετάλλια ανά αθλήτρια

#### Μετάλλια ανά χώρα

## Εξέλιξη ρεκόρ αγώνων
### Ανδρών

### Γυναικών

## Παραπομπές


## Εξωτερικοί σύνδεσμοι
*Επίσημη ιστοσελίδα της ABAF 
*Βαλκανικοί Αγώνες Κλειστού Στίβου στο gbrathletics

Κατηγορία:Βαλκανικοί Αγώνες Κλειστού Στίβου
Τριβοράνιο(5)

Το **τριβοράνιο(5)** [ αγγλικά *triborane(5)*] είναι ανόργανη χημική ένωση, που περιέχει υδρογόνο και βόριο, με μοριακό τύπο **B<sub>3</sub>H<sub>5</sub>**. Ανήκει στα βοράνια, και πιο συγκεκριμένα στα τριβοράνια, δηλαδή στα βοράνια με τρία (3) άτομα βορίου ανά μόριο.

## Παρατηρήσεις, υποσημειώσεις και αναφορές


Κατηγορία:Ανόργανα βοράνια
Κατηγορία:Ασταθείς ενώσεις
Eurocup Ανδρών 2015-16

Το **Eurocup Ανδρών 2015-16** ήταν η 14η διοργάνωση του Eurocup. Το σύστημα διεξαγωγής παρέμεινε το ίδιο, όπως και την προηγούμενη σαιζόν, ενώ η νικήτρια ομάδα της διοργάνωσης κέρδισε μία θέση στην Ευρωλίγκα της επόμενης περιόδου.

Στο διπλό τελικό που διεξήχθη στις 22 Απριλίου στην Κωνσταντινούπολη και στις 27 Απριλίου στο Στρασβούργο κυπελλούχος ανεδείχθη η τουρκικη Γαλατασαράι επικρατώντας της γαλλικής Στρασμπούρ χάνοντας στον πρώτο αγώνα με 62-66 αλλά επικρατώντας στον δεύτερο με 78-67.

## Ομάδες
Οι 36 ομάδες του EuroCup για τη σεζόν 2015-16:

## Δείτε επίσης
*Ευρωλίγκα ανδρών 2015-16

## Παραπομπές


## Εξωτερικοί σύνδεσμοι
*Επίσημος ιστότοπος της διοργάνωσης
*Ευρωλίγκα: Ανακοινώθηκαν οι ώρες των… κληρώσεων

2015 2016
Eurocup Ανδρων
Eurocup Ανδρων
Γερόλακκος

Ο **Γερόλακκος** () είναι χωριό στην κεντρική Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Λευκωσίας
1H-Διβοριρένιο

Το **1H-διβοριρένιο** (αγγλικά *1H-diborirene*) είναι οργανική χημική ένωση, που περιέχει άνθρακα, υδρογόνο και βόριο, με μοριακό τύπο **CH<sub>2</sub>B<sub>2</sub>**. 
Eίναι ένα ετεροκυκλικό οργανικό βοράνιο με τριμελή δακτύλιο, αποτελούμενο από ένα (1) άτομο άνθρακα και δύο (2) βορίου, ενώ υπάρχει και ένας (1) διπλός δεσμός C=B. Υπάρχει (θεωρητικά) ένα (1) ισομερές θέσης με διπλό δεσμό B=B, το 3H-διβοριρένιο. Ο όρος **διβοριρένιο**, εκτός από τις δύο αναφερόμενες «μητρικές» ενώσεις (1H-διβοριρένιο και 3H-διβοριρένιο) επεκτείνεται επίσης και σε μια σειρά «θυγατρικές» ενώσεις, ή υποκατεστημένα παράγωγα, που περιέχουν έναν (τουλάχιστον) διβοριρενικό δακτύλιο.

## Παραπομπές και παρατηρήσεις


Κατηγορία:Ετεροκυκλικά οργανοβοράνια
Κατηγορία:C1
Κατηγορία:Ενώσεις με τριμελή δακτύλιο
Κοσμικό κράτος

Το **κοσμικό κράτος** είναι μια έννοια του κοσμικισμού, όπου ένα κράτος είναι ή προσανατολίζεται να είναι ουδέτερο στα θέματα της θρησκείας, χωρίς να υποστηρίζει ούτε κάποια συγκεκριμένη θρησκεία ούτε την αθρησκία. Ένα κοσμικό κράτος το οποίο κατά κανόνα έχει πολυπολιτισμική σύνθεση, αξιώνει να αντιμετωπίζει όλους τους πολίτες του με ίσο τρόπο ανεξαρτήτως θρησκεύματος, και αποφεύγει την προνομοιακή μεταχείρηση πολίτη από συγκεκριμένο θρήσκευμα/μη θρησκευόμενο σε σχέση με άλλα θρησκεύματα/μη θρησκεύματα. Τα κοσμικά κράτη δεν έχουν επίσημη θρησκεία ή παρόμοιο θεσμό, αν και η απουσία επίσημης θρησκείας δεν σημαίνει απαραίτητα ότι το κράτος είναι πλήρως κοσμικό. Ένα πραγματικά κοσμικό κράτος θα διατηρεί σθεναρά την εθνική κυριαρχία χωρίς επιρροές από θρησκευτικές ομάδες, δηλαδή μιλάμε για χωρισμό κράτους και Εκκλησίας.

## Παραπομπές


Κατηγορία:Θρησκεία και διακυβέρνηση
Κρατος
Σοφία Βούλτεψη

Η **Σοφία Βούλτεψη** (Πειραιάς, 10 Οκτωβρίου 1956) είναι Ελληνίδα δημοσιογράφος και πολιτικός.

## Βιογραφία
Γεννήθηκε στον Πειραιά το 1956, πήγε σχολείο στην Ιταλική Σχολή Αθηνών και φοίτησε στη Νομική Σχολή Αθηνών (Τμήμα Δημοσίου Δικαίου και Πολιτικών Επιστημών). Είναι κόρη του δημοσιογράφου Γιάννη Βούλτεψη (1923–2010), είναι παντρεμένη με τον Αθανάσιο Αγγελόπουλο και έχει δύο παιδιά.

Εργάστηκε στις ημερήσιες αθηναϊκές εφημερίδες *«[[Απογευματινή]]»*, *«[[Έθνος (εφημερίδα)|Έθνος]]»*, *«[[Ελεύθερος Τύπος (εφημερίδα)|Ελεύθερος Τύπος]]»* και στα περιοδικά *«[[Επίκαιρα (περιοδικό)|Επίκαιρα]]»*, *«[[Ιστορία (περιοδικό)|Ιστορία]]»*, *«[[Εικόνες (περιοδικό)|Εικόνες]]»*, *«[[Εγώ (περιοδικό)|Εγώ]]»* και *«[[Είναι (περιοδικό)|Είναι]]»*, στο ραδιόφωνο και την τηλεόραση. Διετέλεσε αρχισυντάκτρια στην εφημερίδα *«Ελεύθερος Τύπος»* μέχρι την εκλογή της στη Βουλή των Ελλήνων (7 Μαρτίου 2004).

Έχει εκλεγεί με τη Νέα Δημοκρατία στη Β΄ Αθηνών από το 2004 έως το 2019 και στον Νότιο Τομέα Αθηνών από το 2019 μέχρι σήμερα. Διετέλεσε υφυπουργός παρά τω Πρωθυπουργώ, Μέσων Ενημέρωσης και Κυβερνητικός Εκπρόσωπος της Ελλάδας στην κυβέρνηση Αντώνη Σαμαρά και υφυπουργός Μετανάστευσης και Ασύλου, υπεύθυνη για την Ένταξη, στην πρώτη και στη δεύτερη κυβέρνηση του Κυριάκου Μητσοτάκη.

## Παραπομπές


## Εξωτερικοί σύνδεσμοι
* Προφίλ της Σοφίας Βούλτεψη στο Υπουργείο Μετανάστευσης & Ασύλου
* Προφίλ της Σοφίας Βούλτεψη στη Βουλή των Ελλήνων

Κατηγορία:Ελληνίδες δημοσιογράφοι
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Αθηνών
Κατηγορία:Έλληνες υφυπουργοί Μεταναστευτικής Πολιτικής
Κατηγορία:Έλληνες υφυπουργοί παρά τω Πρωθυπουργώ
Κατηγορία:Κυβερνητικοί Εκπρόσωποι (Ελλάδα)
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Βουλευτές Β3΄ Νότιου Τομέα Αθηνών
Κατηγορία:Έλληνες πολιτικοί του 21ου αιώνα